
Nr. 5977 din 14.06.2022
REFERAT DE APROBARE

pentru proiectul  de hotărâre privind modificarea Organigramei și a Statului de funcții ale aparatului de specialitate al primarului Municipiului Marghita şi a celorlalte instituţii subordonate

Prezentul referat de aprobare are la bază prevederile art.6 alin.(3) si art.30 alin.(1) si alin.(2) din Legea nr.24/2000 privind normele de tehnica legislativa pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de hotărâre privind modificarea Organigramei și a Statului de funcții ale aparatului de specialitate al primarului Municipiului Marghita şi a celorlalte instituţii subordonate.
Motivul elaborării acestui proiect de hotărâre îl constituie necesitatea înființării Compartimentului asistență medicală stomatologică în unitățile de învățământ pentru asigurarea serviciilor de asistenţă medicală stomatologică şcolară destinată preşcolarilor și elevilor, respectiv înființarea unei funcții contractuale de execuție de medic stomatolog și a unei funcții contractuale de execuție de medic medicină generală/medicină de familie în cadrul acestui compartiment, precum și modificarea Regulamentul de organizare și funcționare al aparatului de specialitate al primarului Municipiului Marghita şi a celorlalte instituţii subordonate, în conformitate cu prevederile Ordinului nr.438/4629/2021 privind asigurarea asistenţei medicale a preşcolarilor, elevilor din unităţile de învăţământ preuniversitar şi studenţilor din instituţiile de învăţământ superior pentru menţinerea stării  de sănătate a colectivităţilor şi pentru promovarea unui stil de viaţă sănătos, cu atribuțiile Compartimentului asistență medicală stomatologică în unitățile de învățământ și a compartimentului asistență medicală în unitățile de învățământ.
Ca urmare, față de cele arătate mai sus, în baza prevederilor:

· Art.6, art.8-9, art.12, art.84 alin.(3) și alin.(4), art.125, art.129 alin.(1), alin.(2) lit.a) și lit.c), alin.(3) lit.c), art.136, art.154, art.155 alin.(1) lit.b) și d), alin.(3) lit.b), alin.(4) lit.a) si alin.(5) lit.a), art.200, art.370 alin.(2), art.391, art.408, art.409, 413, art.414, art.539, art.540-542, precum și ale art.599 din Ordonanţa de urgenţă a Guvernului nr.57/2019 privind Codul Administrativ, cu modificările și completările ulterioare,

· Ordinului nr.438/4629/2021 privind asigurarea asistenţei medicale a preşcolarilor, elevilor din unităţile de învăţământ preuniversitar şi studenţilor din instituţiile de învăţământ superior pentru menţinerea stării  de sănătate a colectivităţilor şi pentru promovarea unui stil de viaţă sănătos,

· Ordonanţei de urgenţă a Guvernului nr.162/2008 privind transferul ansamblului de atribuții și competențe exercitate de Ministerul Sănătății către autoritățile administrației publice locale, cu modificările și completările ulterioare,

· HG nr.56/2009 pentru aprobarea Normelor metodologice de aplicare a Ordonanţei de urgenţă a Guvernului nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale,

-     Legii – cadru nr.153/2017 privind salarizarea personalului plătit din fonduri publice, cu modificările și completările ulterioare,

-      Legii nr.273/2006 privind finanțele publice locale, cu modificările și completările ulterioare,

-     O.U.G. nr.63/2010 pentru modificarea si completarea Legii nr.273/2006 privind finantele publice locale, precum și pentru stabilirea unor măsuri financiare, cu modificările și completările ulterioare, 

-        O.U.G. nr.130/2021 privind unele măsuri fiscal-bugetare, prorogarea unor termene, precum și pentru modificarea și completarea unor acte normative;

· Legii responsabilității fiscal-bugetare nr.69/2010, republicată, cu modificările și completările ulterioare;

· Legii contenciosului administrativ nr.554/2004, cu modificările și completările ulterioare,

· Legii nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

· art.196 alin.(1) lit.a) și art.197 din OUG nr.57/2019 privind Codul Administrativ, cu modificările și completările ulterioare,

PROPUN:
Modificarea Organigramei și a Statului de funcții ale aparatului de specialitate al primarului Municipiului Marghita şi a celorlalte instituţii subordonate, după cum urmează:

· Înființarea Compartimentului asistență medicală stomatologică în unitățile de învățământ, pentru asigurarea serviciilor de asistenţă medicală stomatologică şcolară destinată preşcolarilor și elevilor;
· Înființarea unei funcții contractuale de execuție de medic stomatolog în cadrul compartimentului asistență medicală stomatologică în unitățile de învățământ;
· Înființarea unei funcții contractuale de execuție de medic medicină generală/medicină de familie în cadrul compartimentului asistență medicală în unitățile de învățământ;
· Modificarea Regulamentul de organizare și funcționare al aparatului de specialitate al primarului Municipiului Marghita şi a celorlalte instituţii subordonate, în conformitate cu prevederile Ordinului nr.438/4629/2021 privind asigurarea asistenţei medicale a preşcolarilor, elevilor din unităţile de învăţământ preuniversitar şi studenţilor din instituţiile de învăţământ superior pentru menţinerea stării  de sănătate a colectivităţilor şi pentru promovarea unui stil de viaţă sănătos, cu atribuțiile compartimentului asistență medicală stomatologică în unitățile de învățământ și a compartimentului asistență medicală în unitățile de învățământ.
Numărul total al funcțiilor publice de conducere din cadrul instituției se încadrează în numărul calculat prin aplicarea cotei procentuale de 12 % din numărul total al posturilor aprobate în cadrul aparatului de specialitate al primarului și al instituțiilor subordonate.

În urma modificărilor prezentate, numărul total de posturi se majorează cu 2 posturi, rezultând un număr total de 172 posturi în cadrul aparatului de specialitate al primarului Municipiului Marghita şi a instituţiilor subordonate, astfel ca numărul total de posturi în cadrul aparatului de specialitate şi a instituţiilor subordonate, indiferent de forma de finanţare se încadrează în numărul maxim de posturi stabilit în conformitate cu OUG nr.63/2010, comunicat de Instituţia Prefectului a Judeţului Bihor prin Adresa nr.3134/2022.

Posturile din cadrul compartimentului asistență medicală în unitățile de învățământ, compartimentul asistență medicală stomatologică în unitățile de învățământ, compartimentul asistența medicală comunitară și Direcția de asistență socială sunt posturi salarizate din capitolele de cheltuieli bugetare prevăzute de art.III alin.(2) din OUG nr.63/2010,  respectiv învățământ, asigurări și asistență socială finanțate din bugetele locale și capitolul bugetar sănătate, indiferent de sursa de finanțare, și sunt excepții la calculul numărului maxim de posturi.

În urma modificărilor în structura instituției, cheltuielile aferente urmează să fie cuprinse și aprobate în bugetul pe anul 2022, astfel încât să se asigure plata integrală a drepturilor de natură salarială acordate în condițiile legii, cu respectarea Articolul V din Ordonanţă de Urgenţă a Guvernului nr. 130 / 2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, respectiv, în anul 2022, numărul maxim de posturi care se finanţează din fonduri publice, pentru instituţiile şi autorităţile publice, indiferent de modul de finanţare şi subordonare, se stabileşte de către ordonatorii de credite astfel încât să se asigure plata integrală a drepturilor de natură salarială acordate în condiţiile legii, cu încadrarea în cheltuielile de personal aprobate prin buget.

În vederea exercitării de către autoritățile administrației publice locale a atribuțiilor și competențelor prevăzute la art. 2 alin. (1) lit. a) și c) din OUG nr.162/2008, respectiv asistența medicală comunitară și finanțarea cheltuielilor de personal aferente medicilor și asistenților medicali, precum și cheltuielile cu medicamente și materiale sanitare din unitățile de asistență medico-socială se vor asigura transferuri de la bugetul de stat către bugetele locale, prin bugetul Ministerului Sănătății.

Funcțiile de natură contractuală prevăzute în statul de funcții nu presupun exercitarea unor atribuții dintre cele prevăzute la art.370 alin.(2) din OUG nr.57/2019 privind Codul administrativ, cu modificările și completările ulterioare.

Toate modificările se regăsesc în Organigrama și Statul de funcții  - Anexa nr. 1, Anexa nr.2 și Anexa nr.3 la proiectul de hotărâre.

În baza art.129 alin.(1) și  (2) lit. a),  alin.(3) lit.c), din O.U.G.nr. 57/2019 privind Codul administrativ, cu modificările și completările ulterioare,  cu respectarea încadrării în cheltuielile  de personal aprobate în buget, considerăm, față de cele prezentate mai sus, că este necesar și oportun întocmirea unui proiect de hotărâre în vederea modificării Organigramei a Statului de funcții, precum și a Regulamentului de organizare și funcționare ale aparatului de specialitate al primarului Municipiului Marghita şi a celorlalte instituţii subordonate.

Primar,

Marcel-Emil SAS-ADĂSCĂLIȚII

